Flexboliger, orientering om status 
Sagsfremstilling 
43.       Per Koch, orientering om status - Åbent 
  
  
SAGENS INDHOLD 
Med henvisning til ny lov om ændring af lov om midlertidig regulering af boligforholdene (Benyttelse af helårsboliger 
til fritidsformål) besluttede Byrådet i august 2013, at kompetencen til at meddele flexbolig-tilladelser skulle overgå til 
Teknik og Kultur. Samtidig blev det besluttet, at Teknik- og Miljøudvalget hvert år i første kvartal skal orienteres om 
meddelte flexbolig-tilladelser i det forgangne år. 
  
På den baggrund kan det oplyses, at der i 2013 er meddelt i alt tre flexbolig-tilladelser i [adresse]. 
  
VURDERING 
De tre flexbolig-tilladelser er meddelt til ejerne af følgende ejendomme: 
  
· Hagenstrupparken 20C, 8860 Ulstrup 
      Ejendommen er beliggende i byzone i [adresse]. Ulstrup er en af kommunens hovedbyer, men byen oplever ikke 
lige så stor efterspørgsel på boliger og byggegrunde som de andre hovedbyer, Hadsten, Hammel og Hinnerup. 
Konsekvensen er lange salgsperioder for ejendomme udbudt til salg, hvilket også var gældende for den 
pågældende ejendom. Der er tale om et mindre rækkehus i bygningsmæssig god stand.  
      Det er Teknik og Kulturs vurdering, at det er bedre, at boligen bebos i perioder end, at den står helt tom. 
  
· Kirkevej 11, V Velling, 8860 Ulstrup 
      Ejendommen er beliggende i landzone i det åbne land. Ansøgerne har oplyst, at de for en to årig periode begge 
er ansat på en idrætsefterskole i Ulfborg. I denne periode vil de have deres primære bopæl på idrætsefterskolen, 
men evt. benytte boligen på [adresse] i weekender og ferier. Når boligen efter denne periode igen benyttes som 
helårsbeboelse ophæves flexbolig-tilladelsen automatisk. 
      Det er Teknik og Kulturs vurdering, at ejernes ønske om på den måde umiddelbart kan flytte tilbage til Ulstrup bør 
imødekommes. 
  
· Højagervej 3, Farre, 8472 Sporup 
      Ejendommen er beliggende i landzone indenfor Farres landsbyafgrænsning.  Ansøger har søgt om 
 
Teknik- og 
Miljøudvalget 
3. april 2014 
Sagsnr. 710-2013-
38829 
Dok.nr. 710-2014-
59959 
Sagsbehandler 
DPHEJA 
  
Tidl. politisk behandling 
BY, 27.08.13, pkt. 106 
Forventet sagsgang 
TM-U  
Lovgrundlag 
Lov om midlertidig regulering af boligforholdene 
(Boligreguleringsloven) 
flexboligtilladelse, da han flytter sammen med sin kæreste, der har bopæl i Aalborg. Ansøger ønsker dog at beholde 
boligen på [adresse] indtil videre.  
      Det er Teknik og Kulturs vurdering, at flexbolig-tilladelsen sandsynligvis kun vil være aktuel for en periode og 
derfor bør imødekommes. 
  
Teknik og Kultur påtænker at fortsætte den hidtidige administrationspraksis. 
  
ØKONOMISKE KONSEKVENSER 
Flexboligordningen har ingen direkte økonomiske konsekvenser for Favrskov Kommune, men der kan jf. formålet 
med ordningen være en afsmittende økonomisk konsekvens som følge af færre tomme og forfaldne boliger. 
  
Boligen opretholdes i BBR som helårsbolig. Da der ikke er tilmeldt folkeregisteradresse, vil boligen registreres som 
tom/ubeboet, hvilket påvirker udligningstilskuddet negativt. Omvendt skal ejeren betale ejendomsskat til kommunen, 
men personskatten betales i hjemkommunen og ejendomsværdiskatten tilfalder staten. 
  
INDSTILLING 
Teknik- og kulturdirektøren indstiller til Teknik- og Miljøudvalget: 
  
1.   At orienteringen tages til efterretning, og at flexbolig-ordningen fortsætter under den hidtidige 
administrationspraksis. 
  
BESLUTNING 
  
  
  
Teknik- og Miljøudvalget, 3. april 2014: 
Fraværende: Ingen 
  
Godkendt. 
